Lietuvos Respublikos Vyriausybė

nutarimas

DĖL LIETUVOS RESPUBLIKOS VYRIAUSYBĖS 2022 m. balandžio 13 d. nutarimo nr. 360 „DĖL VYRIAUSYBINIO PLAČIAJUOSČIO ŠIFRUOTO DUOMENŲ IR BALSO PERDAVIMO TINKLO NUOSTATŲ PATVIRTINIMO“ PAKEITIMO

2023 m. lapkričio 8 d. Nr. 866

Vilnius

Lietuvos Respublikos Vyriausybė n u t a r i a:

Pakeisti Vyriausybinio plačiajuosčio šifruoto duomenų ir balso perdavimo tinklo nuostatų, patvirtintų Lietuvos Respublikos Vyriausybės 2022 m. balandžio 13 d. nutarimu Nr. 360 „Dėl Vyriausybinio plačiajuosčio šifruoto duomenų ir balso perdavimo tinklo nuostatų patvirtinimo“, priedą:

1.	Pakeisti 10 punktą ir jį išdėstyti taip:

„10. Lietuvos Respublikos krašto apsaugos ministerija (įskaitant darbo vietas, esančias Lietuvos Respublikos diplomatinėse atstovybėse, kuriomis naudojasi kariai, Lietuvos Respublikos krašto apsaugos ministro įsakymu paskirti į gynybos atašė arba gynybos atašė pavaduotojų pareigas Lietuvos Respublikos diplomatinėse atstovybėse).“

2.	Pakeisti 17 punktą ir jį išdėstyti taip:

„17. Lietuvos Respublikos užsienio reikalų ministerija (įskaitant darbo vietas, esančias Lietuvos Respublikos nuolatinėje atstovybėje prie Šiaurės Atlanto sutarties organizacijos (toliau – Atstovybė prie NATO), Lietuvos Respublikos diplomatinėse atstovybėse, konsulinėse įstaigose ir specialiosiose misijose, išskyrus nurodytas šio priedo 10 ir 24 punktuose).“

3.	Papildyti 281 punktu:

„281. Lietuvos kalėjimų tarnyba.“

4.	Pripažinti netekusiais galios 29–36 punktus.

5.	Papildyti 411 punktu:

„411. Lietuvos apeliacinis teismas.“

6.	Pripažinti netekusiu galios 43 punktą.

7.	Pripažinti netekusiu galios 49 punktą.

8.	Papildyti 58 punktu:

„58. Lietuvos Respublikos žvalgybos kontrolierių įstaiga.“

9.	Papildyti 59 punktu:

„59. Gynybos resursų agentūra prie Krašto apsaugos ministerijos.“

Ministrė Pirmininkė	Ingrida Šimonytė

Krašto apsaugos ministras	Arvydas Anušauskas